Sri Jayawardenepura Kotte

Sri Jayawardenapura Kotte (Sinhala: ශ්‍රී ජයවර්ධනපුර කෝට්ටේ, Tamil: ஸ்ரீ ஜயவர்த்தனபுரம் கோட்டை), također poznat i samo kao Kotte කෝට්ටේ, je administrativni glavni grad Šri Lanke. Nalazi se dalje od istočnih predgrađa komercijalnog glavnog grada Colombo, i često se naziva Nova teritorija glavnog grada. Parlament Šri Lanke se ovdje nalazi od formalnog proglašenja njegove nove zgrade, 29. aprila 1982.

 Općinska struktura 

Savjet za urbani razvoj Kotte-a je osnovan u 1930tim, sa modernom zgradom u Rajagiriya. Naslijedio ga je Savjet za urbanizam Kotte-a, od kojeg je veliki dio područja uklonjen i dodat Općinskom savjetu Colombo, dok je Battaramulla savjet za urbanizam postao Općinski savjet za urbanizam Sri Jayawardanapura Kotte, u 1997., sa Chandra Silva kao prvim Gradonačelnikom.

Općinski savjet ima 20 članova, izabranih proporcionalno. Postoji 10 gradskih izbornih okruga, ali su oni sada uglavnom glasačke oblasti, bez izbora pojedinačnih predstavnika.
 Predgrađa 

 Ethul Kotte
 Mirihana
 Madiwela
 Nawala
 Nugegoda
 Pita Kotte
 Rajagiriya

 Kultura 
Sa populacijom od oko 103.000 u urbanom području te preko 2 miliona u širem prigradskom kontekstu, Kotte je dom raznolikog etničkog sastava, koji se prvenstveno sastoji od Singalaca, sa značajnim tamilskim i maurskim zajednicama. Kulturna srž grada ogleda se u brojnim budističkim hramovima i obližnjem Muzeju Kotte, koji prikazuje artefakte iz njegove historijske prošlosti. Ekonomija Kottea, iako prvenstveno administrativna, također ima koristi od poljoprivrede, proizvodnje i usluga, a Colombo služi kao centralno komercijalno središte.

 Transport 

Jedina glavna željeznička stanica je u Nugegoda, na liniji za dolinu Kelani. U Nugegoda je također i glavna autobuska stanica. Autobuske ispostave su u Pita Kotte i Welikada. Autobuska služba je dobro organizovana.

Putnički čamci će saobraćati od Parlamentarnog raskršća, u Bataramulla, sve do Wellawatte kanala, blizu ceste za Marinu.

 Zdravstvo 

U gradu postoji više zdravstvenih ustanova: bolnica u Rajagiriya, gradi se porodilište Nawala; mali privatni zdravstveni centar Blue Cross bolnica u Rajagiriya, sa osnovnim uslugama za medicinsku dijagnostiku.
 Obrazovanje 

Postoji više državnih i privatnih škola u Kotte. To su: škole osnovane od strane centralne vlade, zatim škole kojima upravljaju provincijalni savjeti, polu državne/privatne škole ili međunarodne škole, koje osnivaju fondovi i pojedinci.

U gradu živi veliki broj studenata.

 Gradske službe 

Općinski savjet Kotte je zadužen za održavanje puteva i odvoz smeća. Također su zaduženi za održavanje kišne kanalizacije, s obzirom na velike padavine tropskih kiša.

Najveći telefonski operater je Sri Lanka Telecom, koji je ranije imao monopol na linije fiksne telefonije, a osigurava fiksne linije kao i mobilnu telefoniju preko svog odjela Mobitel. Pokrivenost mobilnom telefonijom je dobra, postoji više davalaca usluga: Dialog Telekom, Mobitel, Tigo, Airtel i Hutch. Omogućeni su i GSM i CDMA servisi, dok je upotreba širokopojasnog interneta u porastu.

Elektrodistributivna firma je Lanka Electricity Co. Ltd.
 Klima 

Sri Jayawardenapura Kotte ima tropsku, kišnu, klimu, sa malim promjenama temperature, tokom godine. Prosječno, ni u jednom mjesecu u godini ne padne manje od 63 mm kiše.
 Reference 

 Vanjski linkovi 

Kategorija:Šri Lanka
Kategorija:Glavni gradovi azijskih država